b'\n_START_ARTICLE_\nEl\xc3\xa4intarhanajot 1934\n_START_SECTION_\nPoro\xc4\x8dilo\n_START_PARAGRAPH_\nEugen Bj\xc3\xb8rnstad, Paul Pietsch, oba z dirkalnikom Alfa Romeo Monza in Ippolito Berrone, Maserati 4CL, so bili edini tuji tekmovalci na helsin\xc5\xa1ki dirki. \xc5\xa0tart dirke je bil prestavljen, ker je Brunu Nystr\xc3\xb6mu tik pred \xc5\xa1tartom zagorel dirkalnik Chevrolet._NEWLINE_Na \xc5\xa1tartu je povedel lokalni junak Karl Ebb, ki je \xc5\xa1tartal iz najbolj\xc5\xa1ega \xc5\xa1tartnega polo\xc5\xbeaja, toda vodil je le do drugega kroga, ko ga je prehitel Bj\xc3\xb8rnstad, kmalu pa \xc5\xa1e Pietsch. Na tretjini dirke je Ebb izgubil \xc5\xa1e eno mesto proti Sulu Kein\xc3\xa4nenu, ki pa je v \xc5\xa1estintridesetem krogu odstopil zaradi okvare zadnjega vpetja. Bj\xc3\xb8rnstad je zmagal s skoraj petdesetsekundno prednostjo pred Pietschem, Ebb je bil \xc5\xbee s krogom zaostanka tretji, \xc4\x8detrti in zadnji uvr\xc5\xa1\xc4\x8deni dirka\xc4\x8d pa je bil Asser Wallenius.'